Sekere dinge wat jy nie vir iemand met depressie moet sê nie - www.bybelkennis.co.za
Sekere dinge wat jy nie vir iemand met depressie moet sê nie
by Coen Slabber · Published 29/03/2016 · Updated 03/03/2016
Trust the past to God's mercy, the present to God's love, and the future to God's providence – Augustinus
Michael Patton is 'n depressielyer. Daar is sekere dinge wat Christene vir hom sê wat hom baie ontstel. Die mense se bedoelings is nie noodwendig sleg nie. Hulle wil hê dat jy gesond moet word.
Ruk jouself reg
Mense glo dat om depressief te wees 'n wilsbesluit is. As jy die regte besluit neem, kan jy reg kom. Depressie is gewoonlik 'n toestand van die brein – jy kan jou nie sommer regruk nie. Mense met depressie sou hulle tog regruk as dit so maklik was. Hulle wil nie depressief wees nie – dit is 'n marteling.
'n Persoon met depressie kan nie positief dink nie – dit is hoekom hulle depressief is. Hulle wil nie negatief dink nie – hulle kan net nie anders dink nie.
Daar is sonde in die lewe van iemand met depressie. Hulle moet hulle sonde hanteer. Maar:
Almal sondig, maar nie almal is depressief nie. As ons beweer dat ons nie sonde het nie, bedrieg ons onsself en is die waarheid nie in ons nie (1 Johannes 1:8). Die depressiewe persoon mag dink dat om ontslae van al sy sonde te raak die antwoord is. Sodra hulle besef dat dit nie moontlik is nie, vererger die depressie.
Hulle kan nie die verlede verander nie. Hulle kan nie eenvoudig terugdraai en hulle keuses verander nie.
Hulle weet reeds dat hulle sondaars is. Moenie dat hulle op die verdediging gaan nie, want dan doen jy meer kwaad as goed.
Kry onmiddellik medisyne
Medisyne is dikwels die antwoord en is 'n gawe van God. Baie mense gebruik nie medisyne nie as gevolg van die stigma daaraan verbonde. Soms word die medisyne te maklik voorgeskryf. Ons sou nie al die psalms gehad het as hierdie soort medisyne destyds beskikbaar was nie. Vir sommige is 'n korttermyn kursus voldoene; ander moet lewenslank medisyne gebruik. Dawid en Martin Luther was waarskynlik persone met depressie. Soms wil God hê dat ons deur die donkerte gaan. Daarom moenie te gou medisyne kry nie.
Mense bedoel dit goed, maar dit is nie iets wat jy vir 'n persoon met depressie moet sê nie. Jy mag erger dinge ondervind het en daardeur gekom het, maar vir die persoon met depressie help dit niks nie.
As jy eers depressief is, is die depressie erger as enigiets waardeur jy gegaan het.
Lyding is relatief. Daar sal altyd mense wees wat slegter af is as wat jy is. Dit is nie die probleem nie. Dit is hoe jy die lyding waarneem en internaliseer teenoor hoe jy vantevore was wat die probleem is.
Depressie is 'n relatiewe ding. Om vir mense te sê dat jy al erger dinge ondervind het, is onwys en onverantwoordelik. Dit kan net die persoon se depressie vererger.
God sal jou nie meer gee as wat jy kan hanteer nie
Nêrens sê die Bybel dit nie. Ons lees wel dat geen versoeking meer sal wees as wat 'n mens kan weerstaan nie (1 Korintiërs 10:13).
Depressie is sonde – Christene het vreugde in hulle lewens
Is dit waar? Geseënd is dié wat treur, want hulle sal vertroos word (Matteus 5:4). Is depressie sonde? Ek is oortuig dit is nie die geval nie.
Dit is die dinge wat ons nie moet doen nie. Maar wat kan ons doen as 'n geliefde van jou depressie het. Dit is nie jou werk om die depressie op te los nie. Jy kan die persoon beter laat voel. God kan jou gebruik om die persoon met depressie weer heel te maak. Maar dit is nie jy wat dit doen nie, maar die Heilige Gees. Baie van wat ons sê vererger die depressie. Job se vriende het sewe dae in stilte by hom gesit (Job 2:13). Hulle moes die hele tyd stil gebly het. Sit by iemand met depressie – stil met jou arm om sy skouers. As jy praat moet dit natuurlik en nie-veroordelend wees. Jou doel is om daar te wees wanneer hulle jou nodig het.